70 



laget for Videnskabsmændenes Arbejde og at virke i Folkeoplys- 

 ningens og Folkeopdragelsens Tjeneste ved sin Udstilling af de for- 

 skellige Dyreformer m. m. 



Hvad Forff. skriver herom, kan man i alt væsentligt give dem 

 Ret i. Et naturhistorisk Museum kan nutildags ikke blot være et 

 Sted, hvor de forskellige Dyreformer opbevares — mere eller mindre 

 godt — til Brug for Videnskabsmænd. Der maa ogsaa være let 

 Adgang til i større Udstrækning at bese de forskellige opstillede 

 Dyr, der helst endda for en Del maa opstilles i nogenlunde naturlige 

 Omgivelser og ikke som et Regiment Soldater; ved Præparater af 

 forskellig Art og ved Billedstof maa Adgangen lettes til at høste 

 Belæring ved et Besøg paa Museet. Herpaa lægges der nutildags 

 Vægt overalt i zoologiske Museer. De smukke og ret storslaaede 

 nye Museer i vore skandinaviske Nabolande, i Stockholm, Christiania 

 og Bergen, viser, hvilken Forstaaelse der her raader af denne Del 

 af Museernes Virksomhed, og man behøver ikke at foretage en Rejse 

 længere end til Malmø for at se Typen paa en moderne naturhistorisk 

 Samling. 



Nu er de to Forff. jo ikke — hvad de sikkert heller ikke selv 

 mener — den lille Dreng i Eventyret, der opdager, at Kejseren ingen 

 Klæder har paa; der har været mange før dem, der har set det 

 samme, eller rettere sagt alle, der har givet sig lidt af med Natur- 

 kundskab og færdedes noget paa Zoologisk Museum, har været enige 

 om, at de Forhold, der herskede, var uheldige og ikke tidssvarende. 

 Udtalte man sig heroin til Museets Ledere, fik man Svaret: »Plads- 

 forholdene er umulige«. Til dette Svar bemærkede Anni. en Gang, at 

 saa maatte der sørges for mere Plads og bj'gges et nyt Museum. 

 Udtalelsen blev forebragt en anden af Museets Videnskabsmænd, der 

 hertil havde bemærket: »Forhaabentlig bliver det ikke i min Tid«. 

 Trangen til det nye burde dog maaske føles stærkest af dem, der 

 daglig arbejder ved Museet. — For nogle Aar siden drøftedes Sagen 

 livligt i Ornithologlsk Forening i Anledning af de Planer, der var 

 oppe, om at indrette et Biologisk Museum i Lighed med de fortrin- 

 lige Museer i Stockholm og Uppsala; et saadant Museum skulde netop 

 indeholde Dyr og Dyregrupper i naturlige Omgivelser, være et Slags 

 Supplement til Zoologisk Museum. Planen kom ikke længere end til 

 Forarbejderne; men de, der har set den Udstilling, der i Sommer 

 var i Tivoli under Navnet »Danmarks Aarstider« vil have faaet en 

 Forestilling om, hvad Tanken var. 



»En stor Del af Museets Publikum udgøres af Amatører, som 

 navnlig studerer Insekter, Fugle Snegle og Muslinger, og sammen- 

 ligner deres egne Fund med sikkert bestemte Eksemplarer; disse 

 Mennesker bør utvivlsomt opmuntres og vejledes paa enhver Maade.« 

 Sikkerligt en af Museets Opgaver, og hos dets Embedsmænd skorter 

 det ikke paa Velvilje over for dem, der søger Oplysning; men det 

 er manges Ønske netop selv at kunne gaa og gøre Iagttagelser og 

 anstille Sammenligninger uden at behøve at ulejlige andre, og hertil 

 er Forholdene for Øjeblikket absolut ugunstige. Forff. nævner bl. a. 



